- Hindi News
- National
- जालोर से तनोट तक जल्द शुरू होगी सीधी रोडवेज बस सेवा, डिपो को मिली ३१ नई बसें
जालोर से तनोट तक जल्द शुरू होगी सीधी रोडवेज बस सेवा, डिपो को मिली ३१ नई बसें
देशकी सीमा पर जैसलमेर क्षेत्र में स्थित तनोट माता मंदिर के दर्शनार्थियों के लिए खुशखबरी है। जालोर डिपो की ओर से जल्द की सीधी बस सेवा शुरू की जा रही है। डिपो को ३१ नई बसें मिली है, जो अलग-अलग रूट पर चलाई जाएगी। इसमें डिपो की ओर से जैसलमेर में स्थित तनोट माता मंदिर तक के लिए एक नया रूट तैयार किया गया है। काफी समय पहले ही इसका सर्वे कर लिया गया था, लेकिन बस की सुविधा नहीं थी। अब डिपो को नई बसें मिली है। लग्जरी ग्रीन लाइन बस जालोर से सिणधरी-बाड़मेर-जैसलमेर-रामगढ़ होते हुए तनोट माता मंदिर पहुंचेगी। यह जालोर से सुबह बजे रवाना होगी। जबकि, तनोट माता मंदिर से सुबह आरती के बाद बजे रवानगी का शेड्यूल रहेगा। उल्लेखनीय है कि तनोट माता के श्रद्धालुओं की बड़ी तादाद है। मंदिर के दर्शनार्थियों को इससे पहले रामदेवरा होते हुए साधन बदलकर पहुंचना पड़ता था, लेकिन अब जालोर डिपो की ओर से सीधी बस सेवा शुरू किए जाने से भक्तों के लिए सुविधा रहेगी। डिपो के मुख्य प्रबंधक यशवंत सिंघारिया के मुताबिक अप्रेल माह में बस सेवा का सुचारू संचालन किया जा सकेगा।
इन रूट पर होगा बसों का संचालन
मैनेजरसिंघारिया ने बताया कि नये शेड्यूल में हरिद्वार, शिवगंज-विरात्रा माता, जालोर-बाड़मेर, आबूरोड़-नाकोड़ा, बायतू (बाड़मेर), निंबाहेड़ा, बांसवाड़ा, तनोट माता, सिरोही-उदयपुर, जैसलमेर बीकानेर के लिए शेड्यूल अनुसार बस का संचालन किया जाएगा।
लंबी दूरी से हटेगी पुरानी बसें
उन्होंनेबताया कि डिपो में वर्तमान में करीब 12 बसें ऐसी है जो करीब आठ लाख किलोमीटर से ज्यादा चल चुकी है। उन बसों को डिपो से हटाया जाएगा।
चारसाल बाद मिली बसें
मैनेजरसिंघारिया ने बताया कि जालोर डिपो को चार साल बाद नई बसें मिली है। उन्होंने बताया कि पिछली बार वर्ष 2013 में डिपो को 12 नई बसें मिली थी। अब चार साल बाद डिपो को 31 बसें मिल रही है जिससे यात्रियों की सुविधा में बढ़ोतरी होगी।
^तनोट माता मंदिर के श्रद्धालुओं की तादाद बड़ी है। हमने सर्वे पहले किया था। अब अप्रेल माह से सीधी बस सेवा शुरू करने जा रहे हैं। ताकि, भक्तों को सुविधा रहे। -यशवंत सिंघारिया, मुख्य प्रबंधक, जालोर डिपो
डिपो में अब कुल १०९ बसें
जालोररोडवेज डिपो को 31 नई बसें मिली है। बसों की संख्या में बढ़ोतरी से जिलेवासियों को सुविधा मिलने के साथ रोडवेज का राजस्व भी बढ़ेगा। वर्तमान में डिपो में 78 बसें है, नई बसें मिलने से डिपो में बसों की संख्या 109 हो जाएगी जिससे विभिन्न रुटों पर अधिक बसों का संचालन किया जा सकेगा। अधिक बसों का संचालन होने से रोडवेज के राजस्व में भी बढ़ोतरी होगी। वर्तमान में 78 बसों के 74 शेड्यूल संचालित हो रहे हैं। नई बसों के आगमन के बाद डिपो में 15 शेड्यूल और बढ़ जाएंगे।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva